《柳梢青（送别陈廉州于一片潇湘）》
宋代·郭应祥

合浦名邦。风流太守，紫绶金章。暂驻旌麾，来临祖席，一片潇湘。

暂须缓举离觞。细看取、眉间点黄。未到还珠，已闻赐玺，归近清光。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。